Δυο ποδηλάτες έχασαν τη ζωή τους από το τροχαίο δυστύχημα που σημειώθηκε στο 1οχλ. Πτολεμαΐδας – Άρδασσας, σύμφωνα με τοπικά μέσα.

O ένας νεκρός είναι γεννηθείς το 1994 από χωριό του Δήμο Σερβίων κι ο δεύτερος από την Έδεσσα.

Το τροχαίο δυστύχημα σημειώθηκε λίγο μετά το μεσημέρι στο 10 χιλιόμετρο της εθνικής οδού Πτολεμαΐδας – Άρδασσας, στον νομό Κοζάνης, όταν αυτοκίνητο παρέσυρε ομάδα έξι ποδηλατών.

Για άγνωστη μέχρι στιγμής αιτία, η οδηγός έχασε τον έλεγχο του οχήματός της, με αποτέλεσμα να μπει στο αντίθετο ρεύμα.

Σύμφωνα με το τοπικό σάιτ kozan.gr, οι δύο υπέκυψαν στα τραύματά τους ενώ οι υπόλοιποι μεταφέρθηκαν στο νοσοκομείο, με σοβαρά τραύματα.

Επίσης, στο Νοσοκομείο Πτολεμαΐδας μεταφέρθηκε και η οδηγός του οχήματος, η οποία νοσηλεύεται με ελαφρά τραύματα.